Burjassot, poble contra la discriminació de les persones per la seua orientació sexual i identitat de gènere
2025-07-24

Coincidint amb la celebració del Dia Internacional de l’Orgull LGTBIQ, el 28 de juny, el Ple de l’Ajuntament de Burjassot, en la seua sessió ordinària del mes de juny, ha aprovat la declaració institucional contra la discriminació de les persones per la seua orientació sexual, identitat de gènere i/o la seua expressió.

La declaració aprovada compromet al Consistori a “realizar una denúncia explícita de l’homofòbia, lesfobia, bifobia i transfobia”, a col·laborar “amb els mitjans necessaris en l’educació i sensibilització social per al reconeixement de la igualtat social i real i el respecte als drets de les lesbianes, gais, transexuals i bisexuals” i a “incluir la diversitat afectiu-sexual i familiar com a tema en els programes de formació del personal municipal“.

Així mateix, la declaració arreplega la necessitat de treballar “per a l’aprovació d’una Llei contra la LGTBfobia i per la igualtat real i efectiva de les persones LGTBIQ“. En l’àmbit municipal, assenyala la creació d’un observatori municipal per a treballar els casos de discriminació LGTBIQ que es puguen donar a Burjassot.